Szitakötő 44. szám

A tehéntáncos

Inczédy Tamás

**1. Szótenisz**

A tanulókat két csoportra osztjuk szembeállítva őket egymással. A csapatok tagjai felváltva mondanak szavakat a meséből, melyek az olvasás során megmaradtak emlékezetükben. Remélhetőleg a kulcsszavak hangzanak el, erősítvén a tanulók lényegkiemelő készségét.

**2. Keresd a helyed!**

A teremben előre megnevezett helyeket jelölünk meg a mese vázlatpontjainak megfelelően:

-A táncoló tehén

-Az új tehén

- A sikertelen mutatvány

- A jól tejelő tehén gúnyolódása

-A táncos tehén rossz álma

-A tehéntáncos kétségbeesett mutatványa a gazda előtt

- A gazda terve

         Minden diák kap egy kártyát, amelyen egy mondat olvasható a meséből,.

       A diákok megkeresik a helyüket aszerint, hogy a mondatuk melyik vázlatponthoz tartozik.

**2. Érzelmek, tulajdonságok csatája**

Két csoportot alakítunk ki . Az egyik csapat a táncos tehén érzelmeit, jellemvonásait mutatja be egy-egy szóval, a másik csapat az új, jól tejelő tehén lelki vívódásait, tulajdonságait fogalmazza meg. A csoport felváltva mutatja be a szereplők tulajdonságait.

Reich Annamária

10-es Számú Általános Iskola

Szatmárnémeti